RESOLUCIÓN do 14 de outubro de 2009, da Secretaría Xeral de Modernización e Innovación Tecnolóxica, pola que se publica a relación das subvencións concedidas ao abeiro da Orde do 31 de decembro de 2008 pola que se aprobaron as bases reguladoras e se convocaron as subvencións, en réxime de concorrencia competitiva, aos investimentos das empresas en materia das tecnoloxías da información e as comunicacións, na Comunidade Autónoma de Galicia para o ano 2009 (procedemento administrativo IN520A).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/10/2009

A Secretaría Xeral de Modernización e Innovación Tecnolóxica, de conformidade co Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia, vén de asumir as competencias na xestión das actuacións da Xunta de Galicia en materia das tecnoloxías da información e as comunicacións.
A secretaria xeral de Modernización e Innovación Tecnolóxica con data do 7 de setembro de 2009 ditou resolución de concesión de subvencións ao abeiro da Orde do 31 de decembro de 2008 pola que se establecen as bases reguladoras para a concesión, en réxime de concorrencia competitiva, das subvencións aos investimentos das empresas en materia das tecnoloxías da información e das comunicacións, no ámbito da Comunidade Autónoma de Galicia para o ano 2009, e se procede á súa convocatoria (procedemento administrativo IN520A, Diario Oficial de Galicia nº 11, do 16 de xaneiro de 2009).
O artigo 12 das bases reguladoras dispón: «Todas as resolucións serán notificadas de acordo co establecido na Lei 30/1992, do 26 de novembro. Non obstante, e de conformidade co establecido no artigo 59.6º b) da indicada lei, poderase substituír a notificación individual pola publicación no Diario Oficial de Galicia e na páxina web da Consellería de Innovación e Industria. Nesta publicación especificarase a data da convocatoria, o beneficiario, a cantidade concedida e a finalidade da subvención outorgada. Coa publicación no DOG poderá remitirse aos beneficiarios a que consulten información detallada da resolución nun taboleiro da citada web. As solicitudes desestimadas notificaranse individualmente, con indicación das causas de desestimación. Non obstante, poderase substituír a dita notificación individual pola publicación no DOG, coa indicación de que os non beneficiarios consulten a información detallada da súa resolución nun taboleiro da citada web».
Así mesmo, con esta publicación dáse cumprimento á obriga de publicidade prevista no artigo 15 da Lei 9/2007, do 13 de xuño, de subvencións de Galicia.
Na súa virtude,
RESOLVO:
Ordenar a publicación no Diario Oficial de Galicia da relación de beneficiarios das subvencións concedidas con cargo á aplicación orzamentaria 40.70.571A.770.0-Achegas ás empresas para o Desenvolvemento da Sociedade da Información, cofinanciada pola Unión Europea a través do Fondo Europeo de Desenvolvemento Rexional (Feder) cunha porcentaxe do 80%, e segundo o establecido na orde reguladora citada. Esta relación achégase como anexo Subvencións concedidas.
Todos os beneficiarios que se recollen no anexo poderán obter información detallada do alcance da resolución de concesión, accedendo ao taboleiro electrónico dispoñible na páxina web da Xunta de Galicia, no enderezo:
http://www.xunta.es/apps/AICRaiz/AICEntrada.jsp.
Os solicitantes que non aparecen no devandito anexo deberán entender que non lles foi concedida a subvención e poderán obter información detallada das causas de denegación accedendo ao citado taboleiro electrónico.
O acceso ao dito enderezo tamén pode facerse desde o enderezo da internet
http://www.xunta.es
, seleccionando o servizo directo Administración electrónica, para deseguido acceder ao servizo Presentación electrónica da Xunta de Galicia e dentro desta, escollendo o procedemento IN520A.
Para o acceso ao contido do taboleiro electrónico cada solicitante deberá introducir o código electrónico existente na parte superior dereita da primeira folla da súa solicitude, o que garante a intimidade do acceso á información.
Os actos comunicados de resolución da convocatoria son definitivos en vía administrativa, e cabe interpoñer, de ser o caso:
-Recurso potestativo de reposición ante o órgano que ditou a resolución, no prazo dun mes contado a partir do día seguinte desta publicación, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
-Ou ben directamente recurso contencioso-administrativo, no prazo de 2 meses contados desde o día seguinte ao desta publicación, ante a sala do contencioso-administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
En caso de dúbida, dificultades técnicas ou necesidade de máis información, poderán dirixirse á Subdirección Xeral de Desenvolvemento da Sociedade da Información a través do teléfono 981 54 55 83, do enderezo de correo electrónico axudas.dxpisi@xunta.es, ou presencialmente no edificio administrativo de San Caetano, en Santiago de Composetela (A Coruña). Nesta subdirección xeral tamén disporase dun taboleiro físico convencional onde poderá accederse en formato papel á información particularizada para cada un dos solicitantes presentados á convocatoria, recollidos ou non no citado anexo, o que garante a igualdade no proceso de notificación para todos os solicitantes nun procedemento de concorrencia competitiva, e mesmo para aqueles que non obtiveron un código electrónico na súa solicitude ao non seguir as indicacións e medios de axuda para a obtención dos formularios normalizados previstos na convocatoria.
Santiago de Compostela, 14 de outubro de 2009.
Mª Mar Pereira Álvarez
Secretaria xeral de Modernización e Innovación
Tecnolóxica
Ver referencia pdf "20600D003P008.PDF"